**Աննե-Սոֆի Մուտտեր** (գերմ.՝ Anne-Sophie Mutter, հունիսի 29, 1963(1963-06-29)[…], Ռայնֆելդեն (Բադեն), Բադեն-Վյուրթեմբերգ, Գերմանիա), գերմանացի ջութակահարուհի։ Նա համարվում է իր ժամանակի ամենատաղանդավոր ջութակահարներից մեկը։ Նրա երկացանկը սկսվում է Յոհան Սեբաստիան Բախից և ավարտվում ժամանակակից ամենավերջին կոմպոզիտորներով։

Կենսագրություն և կարիերա
------------------------

Մուտտերը երաժշտությամբ սկսել է զբաղվել հինգ տարեկանից։ Նա սկզբում սկսել է նվագել դաշնամուր և քիչ ժամանակ անց փոխվել է ջութակի։ Արդեն յոթ տարեկան հասակում նա գրավում է ազգային երիտասարդական մրցանակ՝ գերազանց տիտղոսով։ 1974 թվականին նա ևս մեկ անգամ գրավում է նույն մրցանակը և ամբողջովին նվիրվում է իր գործիքին։
Նրա ուսուցիչներն են եղել Էռնա Հոնիգբեռգերը, որը եղել է Կարլ Ֆլեշի աշակերտը, և Աիդա Շտուկին։

Երբ որ նա 13 տարեկան էր նրանով հետաքրքրվել է Հերբերտ ֆոն Կարայանը և նրան հրավիրել նվագելու Բեռլինի Ֆիլհարմոնիկ Նվագախմբում։ Այնուհետև 1977 թվականին նա նվագում է Զալցբուրգի Զատկի Տոնի Ֆեստիվալում և Ամառային Ֆեստիվալում։ Նվագել է նաև Անգլիայի Կամերային Նվագախմբի հետ։ 1978 թվականին՝ 14 տարեկան հասակում առաջին անգամ որպես մենակատար նվագում է Բեռլինի Ֆիլհարմոնիկ Նվագախմբի հետ։ Նա նվագում է Վոլֆգանգ Ամադեուս Մոցարտի սոլ մաժորում գրված ջութակի կոնցերտը (դիրիժոր՝ Հերբերտ ֆոն Կարայան)։ Նույն տարում նա նույն նվագախմբի և նույն դիրիժորի հետ ձայնագրում է Մոցարտի թիվ 3 և թիվ 5 կոնցերտները՝ Գերմանական Գրամմոֆոնի համար։ Այս ձայնագրությունը նվաճել է տարվա ձայնագրություն անվանակարգը։ 1979 թվականին նա անվանվել է տարվա արտիստ։

1980 թվականին նա առաջին անգամ ներկայանում է Ամերիկայի Միացյալ Նահանգներում՝ Նյու Յորքի Ֆիլհարմոնիկ Նվագախմբի հետ (դիրիժոր՝ Ցուպին Մեհտա)։ Նույն տարում նա ստանում է երկու նոր մրցանակ։ 1983 թվականին նա դառնում է Օքսֆորդի Համալսարանի Մոցարտի Ընկերության նախագահ։ 1986 թվականին նա պարգևատրվել է Գերմանիայի Դաշնության շքանշանով։
1988 թվականին նա մեծ շրջագայություններ է կատարել դեպի Ամերիկա և Կանադա։
Նույն տարում նա նաև առաջին անգամ ելույթ է ունենում Ամերիկյան Քարնեգի Հոլում։

Աննե-Սոֆի Մուտտերը ունի երկու երեխա։ Առաջին ամուսինը 1995 թվականին մահացել է քաղցկեղից։ 2002 թվականին նա ամուսնացել է դաշնակահար Անդրե Պրեվինի հետ և բաժանվել նրանից 2006 թվականին։

1998 թվականին նա ամբողջովին նվիրվել է Բեթհովենի ջութակի և դաշնամուրի սոնատներին և ամբողջ աշխարհում նվագել է այս սոնատները (նաև ձայնագրել)։

Նա շատ ակտիվ է ներկայիս դասական երաժշտության մեջ։ Նա համարվում է ժամանակակից երաժշտության փայլուն կատարողներից մեկը։ Շատ կոմպոզիտորներ նրան են նվիրել իրենց որոշ ստեղծագործություններ։ Ստեղծվել է նաև "Անն-Սոֆի Մուտտեր" կազմակերպություն, որը զբաղվում է երիտասարդ տաղանդներին առաջընթաց ապահովելով։

Նա տալիս է նաև շատ բարեգործական համերգներ տարբեր նպատակներով (ՁԻԱՀ-ի կանխարգելում, Տարեց Մարդկանց Կացարաններ և այլն)։

Նրա հիմնական գործիքները երեքն են՝ Ստրադիվարիուսի "Էմիլիանին" (1703) և "Լորդ Դունն-Ռավենը" (1710) և իտալացի ժամանակակից վարպետ Ռոբերտո Ռեգացցիի գործիքներից մեկը։

Ծանոթագրություններ
------------------

1. 1 2  FemBio տվյալների շտեմարան (գերմ.)
2. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
3. 1 2  Roglo — 1997. — ed. size: 8549233


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Ինստագրամ · Last.fm · Spotify · ՅուԹյուբ |
|  |
| Թեմատիկ կայքեր | Allmusic · ČSFD · Discogs · Internet Movie Database · MusicBrainz · Rate Your Music · WikiTree |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ կատալոնական · Մեծ նորվեգական · Universalis |
|  |
| 

|  Չափորոշչային վերահսկողություն |
| --- |
|  |
| BIBSYS: 99039383 · BNC: a12354405 · BNE: XX1044878 · BNF: 13897830n · CiNii: DA07214614 · CONOR: 13216099 · GND: 123862612 · GTAA: 135296 · ISNI: 0000000114553392 · LCCN: n79094917 · LNB: 000204006 · NKC: xx0011534 · NLA: 35677641 · NLP: a0000002857779 · NSK: 000471039 · NTA: 07073867X · NUKAT: n2004038695 · SUDOC: 07950552X · VIAF: 113018325 · WorldCat VIAF: 113018325 |

 |

 |